Camphire

She lus ynrican 'sy ghenus Lawsonia ee camphire (Lawsonia inermis), as bun y daah henna. Ta shennaghys liauyr ec y daah er son daahghey crackan, folt as eaddagh.

Jalloo-oaylleeaght
She crouw vooar t'ayn, mysh 2-8m er yrjid.  T'ee gyn clooie as yl-vanglaeagh.  Ta jialgyn er king ny myn-vanglaneyn.  Ta duillagyn piyral eck, er cass feer yiare, as adsyn eelipsagh ny sleeanagh rouyr.  Ta birr birragh ny meayl oc, as oirr rea.  T'ad mysh 2-3cm er lhiurid as 1-2cm er lheead.  Ta blaaghyn beggey baney ny bane-jiarg eck, as ad soaral.  Ta kiare seepalyn oc as  piobanagh.  Ta petylyn jeiragh oc, as staimynyn baney ny jiargey piyral rish oirr ny .  Ta oohrey kiare-hamyragh oc.  Ta'n mess ny kishtag dhone beg, mysh 4-8mm er crantessen; ta mysh 30-50 'sy vess.

Troarey
Ta'n lus dooghyssagh da ynnydyn çhirrym as grianchryssagh 'syn Affrick hwoaie, yn Aishey yiass as heear, as yn Australasia hwoaie.  T'ee cur magh smoo daah my t'ee gaase eddyr 35-45°C.   Rish fliaghey, t'ee gaase dy tappee; ta ny duillagyn buighaghey as tuittym rish emshiyr çhirrym as feayr.

Ymmyd
Ymmyd lhee
Ta feanish jeh camphire myr lus lhee ayns screeuyr Hiar neayr's y 14oo eash, goaill stiagh obbraghyn Ibn Qayyim al-Jawziyya (14oo eash) as Pabyr Ebers (16oo eash).

Ta niart noi-fungyssagh eck.  T'ee coadey liare as eaddagh myrgeddin, as lhiettal shey-chassee as millchay.

Ymmyd jesheenagh
Va ymmyd jeant jeh myr daah neayr's yn Eash Ooha, er son daaghey crackan, folt, ingynyn as eaddagh.  Va fys urree ec ny Shenn Romaanee, 'syn Injey rish y 4oo eash, as 'syn Spaainey rish Convivencia ny 8oo-15oo eashyn.

Ta sleih ayns yn Impiraght Romaanagh, yn Ibeir, yn Çhenn Egypt, yn Affrick Hwoaie, yn Lieh-innys Arabagh, y Niar Faggys as yn Aishey Yiass er nyannoo ymmyd jee myr cosmaid, chammah's mraane aegey 'syn Oarpey rish y 19oo eash.  

Cha nel shickyrys ayn er c'raad ghow ad toshiaght jannoo ymmyd jee; eddyr 'syn Injey ny 'syn Affrick.

Ta'n tradishoon shen aaviogheydagh kyndagh rish troarey share, obbraghey share, as arraghey sleih magh ass ardjyn ren ymmyd tradishoonagh jee.

Imraaghyn

Kianglaghyn magh

 Ynnyd-eggey bentyn rish henna

Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus
Ronney:Lythraceae
Ronney:Daaghyn lossreeyn